*****

ΚΑΝΟΝΙΣΜΟΣ (ΕΟΚ) αριθ. 290/89 ΤΗΣ ΕΠΙΤΡΟΠΗΣ

της 3ης Φεβρουαρίου 1989

σχετικά με την καθιέρωση οροφών και κοινοτικής επιτήρησης κατά την εισαγωγή ορισμένων προϊόντων καταγωγής κρατών της Αφρικής, της Καραϊβικής και του Ειρηνικού ή υπερποντίων χωρών και εδαφών (1989)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 486/85 του Συμβουλίου της 26ης Φεβρουαρίου 1985 σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από μεταποίηση γεωργικών προϊόντων, καταγωγής κρατών της Αφρικής, της Καραϊβικής και του Ειρηνικού ή υπερποντίων χωρών και εδαφών (1), όπως τροποποιήθηκε τελευταία από τον κανονισμό (ΕΟΚ) αριθ. 1821/87 (2), και ιδίως τα άρθρα 13α και 22,

Εκτιμώντας:

ότι το άρθρο 13α του κανονισμού (ΕΟΚ) αριθ. 486/85 προβλέπει ότι τα προϊόντα που απαριθμούνται σ' αυτό, καταγωγής κρατών της Αφρικής, της Καραϊβικής και του Ειρηνικού ή υπερποντίων χωρών και εδαφών, υπόκεινται κατά την εισαγωγή τους στην Κοινότητα σε δασμούς που μειώνονται προοδευτικά· ότι το ευεργέτημα της μείωσης των δασμών περιορίζεται στα όρια δασμολογικων οροφών μετά την εξάντληση των οποίων μπορούν να επαναφέρονται οι δασμοί που πράγματι εφαρμόζονται έναντι των τρίτων χωρών·

ότι, μέσα στα όρια των δασμολογικών αυτών οροφών οι δασμοί μειώνονται προοδευτικά μέχρι το ύψος των ποσοστών που καθορίζονται στο εν λόγω άρθρο, στη διάρκεια των ίδιων περιόδων και με τους ίδιους ρυθμούς που προβλέπονται στα άρθρα 75 και 268 της πράξης προσχώρησης της Ισπανίας και της Πορτογαλίας·

ότι για το έτος 1989, οι προτιμησιακοί δασμοί ανέρχονται στο 63,6 % των εφαρμοζόμενων δασμών για τα σκόρδα και στο 60 % των εφαρμοζόμενων δασμών για τα μαρούλια «iceberg»·

ότι με τον κανονισμό (ΕΟΚ) αριθ. 1450/88 της Επιτροπής της 27ης Μαΐου 1988 για τους δασμούς που εφαρμόζονται στην Κοινότητα με τη σύνθεσή της στις 31 Δεκεμβρίου 1985 στις σαλάτες iceberg προελεύσεως Ισπανίας και Πορτογαλίας (3) μια μερική κατάργηση των εφαρμοζόμενων δασμών έναντι αυτών των κρατών μελών έγινε δεκτή, για την περίοδο από 1ης Ιουλίου μέχρι 30 Σεπτεμβρίου 1989· ότι πρέπει να εφαρμόζεται το αυτό ύψος δασμού κατά την εισαγωγή των προϊόντων αυτών καταγωγής κρατών της Αφρικής, της Καραϊβικής και του Ειρηνικού ή υπερποντίων χωρών και εδαφών·

ότι, με βάση τις διατάξεις του κανονισμού (ΕΟΚ) αριθ. 1820/87 του Συμβουλίου της 25ης Ιουνίου 1987 περί εφαρμογής της απόφασης 2/87 του Συμβουλίου των Υπουργών ΑΚΕ-ΕΟΚ σχετικά με τη θέση σε πρόωρη ισχύ του πρωτοκόλλου προσχώρησης της Ισπανίας και της Πορτογαλίας στην τρίτη σύμβαση ΑΚΕ-ΕΟΚ (4), η Ισπανία και η Πορτογαλία αναβάλλουν, αντίστοιχα, έως τις 31 Δεκεμβρίου 1989 και τις 31 Δεκεμβρίου 1990 την εφαρμογή του προτιμησιακού καθεστώτος στον τομέα των οπωρολαχανικών που υπάγονται στον κανονισμό (ΕΟΚ) αριθ. 1035/72 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 2238/88 (6)·

ότι η εφαρμογή του συστήματος οροφών απαιτεί την τακτική ενημέρωση της Κοινότητας όσον αφορά την εξέλιξη των εισαγωγών των εν λόγω προϊόντων καταγωγής των εν λόγω χωρών· ότι ενδείκνυται, ως εκ τούτου, να υποβληθεί η εισαγωγή αυτών των προϊόντων σε καθεστώς επιτήρησης·

ότι αυτός ο στόχος είναι δυνατόν να επιτευχθεί δια προσφυγής σε τρόπο διαχειρίσεως ο οποίος να βασίζεται στον καταλογισμό, σε κοινοτική κλίμακα, των εισαγωγών των εν λόγω προϊόντων στις οροφές σύμφωνα με το ρυθμό που τα προϊόντα αυτά προσκομίζονται στο τελωνείο βάσει διασαφήσεων θέσης σε ελεύθερη κυκλοφορία· ότι αυτός ο τρόπος διαχειρίσεως πρέπει να προβλέπει τη δυνατότητα επαναφοράς των δασμών μόλις συμπληρωθούν οι οροφές σε κοινοτική κλίμακα·

ότι αυτός ο τρόπος διαχειρίσεως απαιτεί στενή και ιδιαίτερα ταχεία συνεργασία μεταξύ των κρατών μελών και της Επιτροπής, η οποία θα πρέπει, ιδίως, να δύναται να παρακολουθεί την κατάσταση καταλογισμού στις οροφές και να ενημερώνει σχετικά τα κράτη μέλη· ότι αυτή η συνεργασία πρέπει να έχει τη δυνατότητα να λαμβάνει τα κατάλληλα μέτρα για την επαναφορά των δασμών όταν συμπληρώνονται οι οροφές·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι εισαγωγές των προϊόντων καταγωγής κρατών της Αφρικής, της Καραϊβικής και του Ειρηνικού ή υπερποντίων χωρών και εδαφών, οι οποίες αναφέρονται στο παράρτημα, υπόκεινται σε καθεστώς οροφών και επιτήρησης στην Κοινότητα, με τη σύνθεσή της στις 31 Δεκεμβρίου 1985.

Τα προϊόντα που αναφέρονται στο πρώτο εδάφιο, οι κωδικοί ΣΟ, οι δασμοί που εφαρμόζονται, η περίοδος ισχύος και το ύψος των οροφών καθορίζονται στο εν λόγω παράρτημα.

2. Οι καταλογισμοί στις οροφές πραγματοποιούνται με το ρυθμό που τα προϊόντα προσκομίζονται στο τελωνείο βάσει δηλώσεων θέσεως σε ελεύθερη κυκλοφορία, συνοδευόμενα από πιστοποιητικό κυκλοφορίας των εμπορευμάτων.

Τα εμπορεύματα καταλογίζονται στις οροφές μόνον αν το πιστοποιητικό κυκλοφορίας των εμπορευμάτων προσκομισθεί προ της επαναφοράς των δασμών.

Η κατάσταση εξαντλήσεως των οροφών διαπιστώνεται, σε κοινοτικό επίπεδο, βάσει των εισαγωγών που καταλογίστηκαν σύμφωνα με τους όρους των προηγουμένων εδαφίων.

Τα κράτη μέλη ενημερώνουν την Επιτροπή για τις εισαγωγές που πραγματοποιούνται σύμφωνα με την ανωτέρω διαδικασία, βάσει της περιοδικότητάς τους και εντός των προθεσμιών που ορίζονται στην παράγραφο 4.

3. Μόλις οι οροφές συμπληρωθούν η Επιτροπή μπορεί να εκδίδει κανονισμό βάσει του οποίου επαναφέρονται, μέχρι το τέλος της περιόδου ισχύος του κανονισμού αυτού, οι δασμοί τους οποίους εφαρμόζει έναντι των τρίτων χωρών.

4. Τα κράτη μέλη ανακοινώνουν στην Επιτροπή, το αργότερο τη 15η ημέρα κάθε μήνα, τις εκθέσεις για τους καταλογισμούς που πραγματοποιήθηκαν κατά τη διάρκεια του προηγούμενου μήνα· κατόπιν αιτήσεως της Επιτροπής, ανακοινώνουν τις εκθέσεις για τους καταλογισμούς σύμφωνα με μια ανά δεκαήμερο περιοδικότητα, αυτές δε οι εκθέσεις πρέπει να διαβιβάζονται εντός προθεσμίας πέντε πλήρων ημερών από την ημερομηνία λήξεως κάθε δεκαημέρου.

Άρθρο 2

Ο παρών κανονισμός αρχίζει να ισχύει την 1η Μαρτίου 1989.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Φεβρουαρίου 1989.

Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 61 της 1. 3. 1985, σ. 4.

(2) ΕΕ αριθ. L 172 της 30. 6. 1987, σ. 102.

(3) ΕΕ αριθ. L 132 της 28. 5. 1988, σ. 25.

(4) ΕΕ αριθ. L 172 της 30. 6. 1987, σ. 1.

(5) ΕΕ αριθ. L 118 της 20. 5. 1972, σ. 1.

(6) ΕΕ αριθ. L 198 της 26. 7. 1988, σ. 1.

ΠΑΡΑΡΤΗΜΑ

1.2.3.4.5 // // // // // // Αύξων

αριθμός // Κωδικός ΣΟ // Περιγραφή εμπορευμάτων

// Δασμοί // Ύψος οροφής

(σε τόνους) // // // // // // 12.0040 // ex 0703 20 00 // Σκόρδα, από 1ης Μαρτίου μέχρι 31 Μαΐου 1989 // 7,6 % // 500 // 12.0050 // ex 0705 11 10 // Μαρούλια στρογγυλά:

- Μαρούλια iceberg (Lactuca sativa L., ποικιλίας capitata) από 1ης Ιουλίου μέχρι 30 Σεπτεμβρίου 1989 // 8,2 %

min. 1,5 ECU/ 100 kg/br // 1 000 // // // // //